kardosdrur/scandi-wiki huggingface dataset:
Nicholas Bacon

Sir Nicholas Bacon (1509-79) var en engelsk statsmand, far til Anthony og Francis Bacon.

Bacon blev 1533 sagfører og fik 1546 under Edvard VI en indbringende post, men var som protestant i unåde under dronning Marie. Fra sin ungdom en fortrolig ven og senere svoger af William Cecil kom han ved dennes indflydelse til at indtage en fremragende politisk stilling, da Elisabeth 1558 var kommen på
tronen.

I december samme år blev han storseglbevarer og 1559 lordkansler, samt havde væsentlig del i hendes kirkeordning. Også for undervisningens værd havde han øje og foreslog allerede 1539 at bruge det inddragne klostergods til en højere skole frem for at splitte det imellem kongens venner.

Oprindelig frarådede han dronningen (1560) al indblanding i de skotske forhold, men senere var han stærkt indtaget imod Marie Stuart; også misbilligede han dronningens påtænkte ægteskab med den franske prins, hertugen af Alençon.

Eksterne henvisninger 

Politikere fra England
Lord High Chancellors
Lords Keeper of the Privy Seal
Hermann Andersen

Hermann/Herman Andersen var en dansk atlet medlem i Københavns IF.

Danske mesterskaber 
  1919 Højdespring 1,75

Personlige rekord 
 Højdedespring: 1,75 Østerbro Stadion 17. august 1919
 110 meter hæk: 18,2 (1920)
 1000 meter: 2.45.6 (1916)

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF-ranglister Højdespring

Højdespringere fra Danmark
Atleter fra Københavns IF
Herman Andersen (billedhugger)

Johannes Herman Andersen (12. oktober 1881 i København – 22. marts 1958 sammesteds) var en dansk billedhugger.

Han stod i malerlære 1897 og blev dimitteret fra Teknisk Skole, blev dernæst optaget i 1900 på Kunstakademiets malerskole og blev efter August Jerndorffs råd flyttet til modelskolen for billedhuggere, hvor han studerede under Vilhelm Bissen og Carl Aarsleff. Andersen fik tilladelse til afgang maj 1907, men forlod Kunstakademiet uden afgangseksamen i juni samme år. Han frekventerede atter Kunstakademiet oktober 1908-juni 1909. 

Han er anonymt begravet på Sundby Kirkegård.

Kilder 
 
 

Billedhuggere fra Danmark
Personer fra København
Danskere i 1900-tallet
Fritz Hommel

Fritz Hommel (født 31. juli 1854 i Ansbach, død 17. april 1936 i München) var en tysk orientalist.

Hommel studerede østerlandske sprog, særlig de sydsemitiske sprog og assyrisk, i Leipzig og andre steder, blev først privatdocent, fra 1885 ekstraordinær og 1892 ordentlig professor ved Universitetet i München i semitiske sprog. 

Af Hommels talrige skrifter og afhandlinger skal nævnes: Die semitischen Sprachen und Völker (1883), Geschichte Babyloniens und Assyriens (1885), Abriss der Geschichte des alten Orients (1887). 

Hommel har i flere skrifter søgt at godtgøre, at den ægyptiske kultur og skrift oprindelig stammer fra Babylonien (se hans Der Babylonische Ursprung der ägyptischen Kultur, 1892). 

Han optrådte også imod den senere bibelkritik. I det store Dictionary of the Bible skrev Hommel artiklerne Assyria og Babylonia.

Kilder 

 

Orientalister fra Tyskland
Ansatte ved Münchens Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Claus Carøe

Claus Carsten Carøe (født 24. januar 1971 i Usserød) er en tidligere dansk atlet. Han var medlem i Hjorten i Hørsholm, SNIK Atletik og Københavns IF.

Pesonlig rekord 
 Trespring: 14.49 +0.5 Lyngby Stadion 24. august 1996
 Længdespring: 7.03 +1.1 Lyngby Stadion, 1. juni 1996

Atleter fra Hjorten Hørsholm
Atleter fra Københavns IF
Trespringere fra Danmark
Længdespringere fra Danmark
Esbjerg Færgehavn

Esbjerg Færgehavn har forbindelse til Fanø, England og i vinterhalvåret til Færøerne og Island med Norröna. I sommerhalvåret sejler Norröna fra Hanstholm.

Færgehavne
Færgehavn
Færgehavn
Vandet

Vandet er et område i det nordvestlige Thy. Det hører til Thisted Kommune og ligger i Region Nordjylland.

Geografi 
Vester Vandet Kirke ligger i landsbyen Vester Vandet, som hører til Vester Vandet Sogn og er beliggende 7 km sydøst for Klitmøller, 17 km syd for Hanstholm og 10 km nordvest for Thisted. Vester Vandet ligger ved Vandet Sø, der er en del af Nationalpark Thy.

Øster Vandet Kirke ligger i landsbyen Øster Vandet, som hører til Øster Vandet Sogn og er beliggende 10 km sydøst for Klitmøller, 6 km sydvest for Nors og 7 km nordvest for Thisted.

Historie 
Vandet-området beskrives således i 1901: "Vester-Vandet, ved Landevejen, med Kirke; Agerholm med Præstegd., Skole, Mølle og Statstelefonstation; Øster-Vandet, ved Landevejen, med Kirke og Skole; Hjardalshuse."

Det høje målebordsblad fra 1800-tallet viser skole, mølle og smedje i Vester Vandet samt skole i Øster Vandet. På det lave målebordsblad fra 1900-tallet er møllen væk, men der er kommet jordemoderhus og telefoncentral i Vester Vandet. I Øster Vandet er der desuden kommet smedje, og mellem de to landsbyer er der kommet forsamlingshus og mejeri.

Thisted-Fjerritslev Jernbane 
Thisted-Fjerritslev Jernbane (1904-1969) havde station i Vandet. Den lå 2 km sydøst for Øster Vandet. Under Besættelsen oprettede tyskerne et materieldepot med sidespor, fordi Vandet var den jernbaneholdeplads, der lå nærmest ved Hanstholm. Depotet blev efter besættelsen overtaget af Forsvaret og bruges nu til genbrug/nødhjælp.

Stationen hed fra 1952 "Vandet Thy" for at undgå forveksling med Vandel på Vejle-Vandel-Grindsted Jernbane. Stationsbygningen er bevaret på Elmholmvej 3. Her er ½ km af banens tracé bevaret som grusvej fra Klitmøllervej mod syd.

Noter

Eksterne kilder/henvisninger 

 EVP (Erik V. Pedersen): TFJ - Stationer.
 Nordjyllands jernbaner: Stationer Fjerritslev-Thisted
 SDFI kortviser: Målebordsblade, høje 1842-1899, lave 1901-71

Militære anlæg i Danmark
Bygninger, konstruktioner og anlæg i Thisted Kommune
Wilhelm Friedrich Gmelin

Wilhelm Friedrich Gmelin (født 1760, død 1820) var en tysk kobberstikker af slægten Gmelin.

Af hans med rette højt ansete dekorative blade er de mest kendte de store landskaber, han med forståelse og omhu stak efter Claude Lorrain og Nicolas Poussin samt efter sine egne tegninger.

Kobberstikkere fra Tyskland
Genforeningspladsen

Genforeningspladsen er en idrætsplads i København, den ligger over for Grøndal MultiCenter midt i et tætbygget boligkvarter. Den blev anlagt af Københavns Kommune 1922-1923 og overdraget til Københavns Idrætspark i 1929. Den benyttes blandt andet til skøjtebane om vinteren. Banen er 12 meter bred og 400 meter lang. Banen er det eneste sted i Danmark, hvor man kan dyrke hurtigløb på skøjter.

Banen er hjemmebane for Københavnsserieklubben Union og tennisklubben Arbejdernes Tennis Klub.

Pladsen har navn efter Genforeningen i 1920 mellem Sønderjylland og det Danmark, der var tilbage efter nederlaget i 1864.

Eksterne henvisninger 
 Idrætsanlægets hjemmeside
 Hurtigløberforeningen af 1972
 Speed Skating News – banerekorder og resultater
 Lokale- og Anlægsfonden – Skøjtebane på Genforeningspladsen

Se også 
 Genforeningen i 1920

Idrætsanlæg i København
Nordvest
Fodboldstadioner i Danmark
Skøjtebaner
Vintersportssteder i Danmark
Hurtigløb på skøjter
Samuel Gottlieb Gmelin

Samuel Gottlieb Gmelin (født 4. juli 1743 i Tübingen, død 27. juli 1774 i Achmetkent på Krim som fange hos ghaitakerne) var en tysk botaniker, nevø til Johann Georg Gmelin d.y..

Gmelin blev kaldet til Petrograd som professor i botanik og berejste 1763—74, sammen med Peter Simon Pallas, det østlige Rusland. Han har skrevet Historia fucorum (1768, med 35 tavler) og Reise durch Rusland (1774, med 143 tavler).

Eksterne henvisninger 

Botanikere fra Tyskland
Botanikere med autornavne
Tyskere i 1700-tallet
Personer fra Tübingen
Faglitterære forfattere fra Tyskland
Rejsebogsforfattere fra Tyskland
Professorer fra Tyskland
Pallas

Pallas har flere betydninger:

 Athene – visdommens gudinde i græsk mytologi, også kaldt Pallas Athene.
 2 Pallas – den største asteroide siden 2006.
 Peter Simon Pallas – tysk zoolog, botaniker og geograf 1741-1811 (forkortes pallas i autornavne for botanik og mykologi).
 Marcus Antonius Pallas – prominent græsk frigiven slave ved de romerske kejserer Claudius og Nero.
 Pallas (søn af Euandros) – i romersk mytologi, søn af kong Euandros
 Pallas (søn af Kreios) – i græsk mytologi, søn af Kreios.
Reggae Da Nation

Reggae Da Nation er reggae/hård rock-bandet Blunts debutalbum udgivet i oktober 2003. Albummet var selvfinansieret og blev optaget på Antfarm Studio i Århus med Tue Madsen som producer og mixer.

Numre 
Alle tekster og musik er skrevet af Blunt.

Musikere 

 Jimmie Tagesen – Vokal
 Jakob Barndorff-Nielsen – Bas
 Jesper Friis – Guitar
 Hans Peter Mululu – Guitar
 Günther Bach – Trommer
 Viggo Jørgensen – Bongo og synthesizer
 Jacob Bredahl – Vokal i intro på Reggae da Nation-sangen.

Referencer 

Debutalbum fra 2003
Debutalbum fra Danmark
Gary Roberts

Gary Roberts er en amerikansk tegner bedst kendt for en lang række BDSM-tegneserier, udgivet digitalt fra firmaet D'O Fantasy. Hans enkelte trykte album blev i Danmark forhandlet af den nu lukkede butik Blue Movie i København.

Bibliografi 
 Legacy
 Gladiator
 Gladiatrix
 Fansadox Collection 10 – The Black Van
 Fansadox Collection 13 – Yakuza Slavegirls
 Fansadox Collection 19 – Starfuckers One
 Fansadox Collection 53 – The Black Van 1 + 2
 Fansadox Collection 62 – Dark Cabin
 Fansadox Collection 80 – SS Prison Hell
 Fansadox Collection 98 – Black Van 3 – Shortcut to Hell
 Fansadox Collection 114 – War Slaves
 Fansadox Collection 117 – Cheerleaders in Chains
 Fansadox Collection 129 – Starfuckers 2 Jessica
 Fansadox Collection 137 – Circus Armageddon
 Fansadox Collection 166 – Secret Police
 Fansadox Collection 172 – Black Van 4 – Home Invasion
 Fansadox Collection 207 – The Grove
 Fansadox Collection 222 – Witch Hunt

Litteratur / kilder 
 Nicolas Barbano: Han tegner med hård hånd (TM Tidens Mand nr. 3, 2003)

Eksterne henvisninger 
 Gary Roberts officiel hjemmeside
 D'O Fantasy officiel hjemmeside

Tegneserietegnere fra USA
BDSM
Johann Friedrich Gmelin

Johann Friedrich Gmelin (født 8. august 1748, død 1. november 1804) var en tysk kemiker, professor i Göttingen, far til Leopold Gmelin.

Han har store fortjenester af kemien såvel i videnskabelig som i teknisk henseende; mange af hans arbejder findes i Göttinger-Societetets Kommentationer; desuden har han udgivet flere lærebøger i kemi og teknisk kemi samt i farmaci. Hans Geschichte der Chemie er et bevis på hans flid og lærdom.

Eksterne henvisninger 

Kemikere fra Tyskland
Ansatte ved Göttingens Universitet
Botanikere med autornavne
Tyskere i 1700-tallet
Botanikere fra Tyskland
Mineraloger fra Tyskland
Zoologer fra Tyskland
Fælledklubberne

Fælledklubberne er samlingsnavnet på fodboldsklubberne i Fælledparken i København og består af Boldklubben Skjold, Boldklubben Heimdal, Boldklubben Viktoria, Handelsstandens Boldklub og Østerbro Idræts-Forening.

Fælledklubberne; Heimdal, Viktoria, HB og ØIF, blev hjemløse, da ombygningen af den gamle Coca Cola tribune i Parken gik i gang. Klubberne holdt i en periode til i en containerby, kommunen har stillet til rådighed bag Østerbro Stadion. Fælledklubbernes nye klubhus, Fælledklubhuset, blev færdig i december 2011. Huset er tegnet af Vilhelm Lauritzen A/S. Det ligger i den nordlige del af parken tæt ved Vibenshus Runddel – lige ved siden af den kommende Metrostation; Vibenshus Runddel Station. Huset indeholder en café, omklædningsrum, sauna og udsigt ud over Fælledparken. 

Den største fælledklub Boldklubben Skjold har nu B.93s tidligere omklædningsrum under stadiontribunen på Østerbro Stadion.

Fælledklubberne er organiseret i Fælledklubbernes Sammenslutning (FS).

Sport i København
Fodboldklubber under DBU København
Ten Ton Reggae Machine

Ten Ton Reggae Machine er reggae/hård rock-bandet Blunts andet album udgivet i september 2008. Albummet blev optaget i flere etaper i løbet af 2006 og 2007, men da bandet på daværende tidspunkt stod uden pladeselskab blev det først udgivet i 2008, da LongLife Records indvilligede i at støtte færdiggørelsen af albummet.

Jacob Bredahl stod for produktionen af de fleste sange, mens produceren fra debutalbummet Reggae Da Nation, Tue Madsen mixede. To sange, Reggaelicious og genindspilningen af Reggae All Day blev dog produceret af Peter Lehmann og mixet af Lasse Pilfinger. 

I 2009 blev Ten Ton Reggae Machine nomineret i kategorien for "Årets Danske World Album" til Danish World Awards, der dog blev vundet af Alain Apaloos Apipipo og albumet Flood Gate.

Numre 
Alle tekster og musik er skrevet af Blunt.

Musikere 

 Jimmie Tagesen – Vokal
 Jakob Barndorff-Nielsen – Bas og vokal
 Jesper Friis – Guitar
 Mads Schaarup – Guitar
 Günther Bach – Trommer
 Viggo Jørgensen – Keyboard
 Lasse Pilfinger – Keyboard og baggrundsvokal
 Jonas Stampe – Citar

Referencer 

Album fra 2008
Pass The Budd EP

Pass The Budd EP er en ep af reggae/hård rock-bandet Blunt udgivet i maj 2009. Det første nummer Iron Maiden er en tribute til det britiske heavy metal band Iron Maiden. Nummeret blev en så stor succes at Blunt fik mulighed for at indspille deres første musikvideo til det.

Numre 
Alle tekster og musik er skrevet af Blunt.

Musikere 

 Jimmie Tagesen – Vokal
 Jakob Barndorff-Nielsen – Bas og vokal
 Jesper Friis – Guitar
 Jacob Lyngsdal – Guitar
 Martin Robert Madsen – Trommer
 Mikkel Govertz – Keyboard og vokal på Self Medicated

Referencer 

Album fra 2009
SPSS

SPSS er et program til håndtering af data til statistiske analyser. Programmet er modulbaseret med et omfattende basismodul, der udover de mest almindelige beregninger indenfor statistik, også omfatter datahåndtering og værktøjer til grafisk fremstilling af resultaterne.

Den første udgave er fra 1968, hvor dataene endnu blev indlæst med hulkort. Forkortelsen betød på det tidspunkt Statistical Package for the Social Sciences, men programmet har udviklet sig til at kunne bruges langt mere generelt end det oprindelige navn antyder. I januar 2010 overtog IBM udviklingen af SPSS.

Statistikprogrammer
Data warehousing
Marc Lawrence

Marc Lawrence (17. februar 1910 – 28. november 2005) var en amerikansk filmskuespiller. han var nok bedst kendt for sine mini-roller i James Bond-filmene Diamanter varer evigt og The Man with the Golden Gun.

Eksterne henvisninger 
 

Skuespillere fra USA
Hockey (flertydig)

Hockey kan henvise til flere artikler:

 Hockey – en sportsgren
 Hockey-familien – en gruppe sportsgrene
 Hockey (band) – et band
Marcellus af Ancyra

Marcellus († 374) var biskop i Ancyra (Ankara) i Galatien i
begyndelsen af 4. århundrede.
På kirkemødet i Nikæa 325 stod
han på Athanasios’ side, og sammen med
denne blev han afsat og forvist 336, da
hofvinden havde vendt sig mod nikænerne. Efter
Konstantin den Stores død vendte han tilbage,
men måtte snart igen bort, og han begav sig
til Rom, hvor en synode 341 erklærede ham
for rettroende, en erklæring der blev gentaget i
Sardica 343. Om hans videre skæbne vides
intet sikkert; hans forsøg på at få sin
bispestol igen skal have voldt uro i Ancyra.

Marcéllus var enig med Athanasios i spørgsmålet
om, at Logos var lige evig med Gud, men
dennes formulering af Sønnens evige forhold til
Faderen kunne han ikke gå ind på; han
ville ikke, at man skulle gå ud over de
bibelske udtryk.

Litteratur anvendt af Moltesen i Salmonsen:
K. Zahn, Marcéllus von Ancyra, Gotha 1867.

Se også
 Trinitarisme – Antitrinitarisme – Den arianske strid

Kilde 
 Opslag af kirkehistoriker Laust Jevsen Moltesen i Salmonsens Konversationsleksikon, 2. udgave, bd. 16, s. 580

Eksterne henvisninger 
 Catholic Encyclopedia: "Marcellus of Ancyra"
 Opslag i DSD

Biskopper
Tjek fødselsår
Demetri Martin

Demetri Martin (født d. 25. maj 1973) er en græsk-amerikansk skuespiller, komiker, kunstner og forfatter. Han har bl.a. medvirket i filmen Taking Woodstock.

Eksterne henvisninger 

 

Filmskuespillere fra USA
Manuskriptforfattere fra USA
Komikere fra USA
Standupkomikere fra USA
Gedser Odde

Gedser Odde, der ligger sydøst for byen Gedser, er Falsters og Danmarks sydligste punkt. På odden ligger også Danmarks sydligste fyrtårn; Gedser Fyr, samt Marinestation Gedser, en radarstation i Den Kolde Krig. Stationen blev beskadiget i Stormfloden 2023.

Odden har 5-7 meter høje klinter, som udgør den sydlige ende af en randmoræne, der går fra fra Idestrup over Skelby til Gedser. Morænen er endvidere en del af den nord-syd-gående israndslinje, som på Falster løber fra Orehoved til Gedser. Fra odden fortsætter den ca. 18 km mod sydøst under vandet som Gedser Rev.

Området er et meget benyttet sted for observationer af fugletræk, især om efteråret.

Se også 
 Fyrskib Gedser Rev

Eksterne kilder/henvisninger 

 Den Store Danske
 Dansk Ornitologisk Forening om Gedser Odde
 Kystguiden.dk

Referencer 

Falster
Odde
Harry Potter og De Vises Sten (spil)

Harry Potter og De Vises Sten er et Computerspil bygget over J.K. Rowlings bøger af samme navn.

Kronologisk handlingsforløb 
Historien starter med et flashback, der fortæller, hvad der går forud for Harry Potters start på Hogwarts. Harry Potter ankommer til Hogwarts, hvor han bliver hilst velkommen af Albus Dumbledore. Dumbledore fortæller om Hogwarts' mange seværdigheder (Hogwarts er fyldt med hemmeligheder Harry, så søg bag hver en dør, men husk ikke alle hemmeligheder er gode at afsløre, her til morges f.eks. kom jeg til et rum fuld af Platugler, men da jeg senere vendte tilbage var Platuglerne blevet til en fæl bande Ildkrabber), men at han nu skal skynde sig til time i faget 'Forsvar mod Mørkets Kræfter' på 3. sal med Professor Quirrell. 

Han skynder sig op hvor han møder Ron Weasley som vil føre ham til en Fred og George time i et hemmeligt rum, hvor han skal lære at klatre og hoppe, og passe på Peeves som elsker at drille førsteårselever. Han skal også samle 25 Berties Multismagsbønner hvorefter de belønner med et berømte Hekse- og Troldmandskort. Efter det løber han til time hvor han uden for døren møder Hermione Granger, der hilser på ham hvorefter de løber til timen med Professor Quirrel. Professor Quirrel vil lære dem besværgelsen Flippendo. Han kommer ind i en Flippendo-udfordring hvor han lærer Flippendo fuldt ud perfekt. Han lærer også om Gnomer i udfordringen. Efter udfordringen kommer han ud på en gang et helt andet sted......

Eksterne henvisninger 
 

Computerspil fra 2001
Electronic Arts-spil
De Vises Sten (spil)
Game Boy Advance-spil
Game Boy Color-spil
GameCube-spil
Macintosh-spil
PlayStation 2-spil
PlayStation-spil
Windows-spil
Xbox-spil

he:הארי פוטר - משחקים#הארי פוטר ואבן החכמים
Atrocity

Atrocity, startede som et almindeligt tysk dødsmetal-band men gik sidenhen over til at skrive stille numre og ballader, hvilket havde en negativ indvirkning på bandets image, da folk forventede hård og brutal heavy metal fra dem.

Bandet har spillet siden 1985.

Eksterne henvisninger 
 Bandets hjemmeside

Rockgrupper fra Tyskland
Entablement

Entablement (fra fr., af it. intavolatura, opr. lat. in = på, og tabula = planke, bord) er i nordisk arkitekturterminologi samlebetegnelsen for alle de horisontale bygningsled, som hviler på søjlerne i klassisk græsk arkitektur. I de klassiske søjleordener består entablementet af arkitrav nederst, frise i midten og gesims øverst. På gavlvæggene i et tempel hviler den trekantede gavl eller pedimentet på entablementet.

Antikkens græske arkitektur
Søjler og entablement
Bygningsdele
Romersk arkitektur
Ostinat

Et ostinat er en musikalsk figur, der gentages i bestemte mønstre, populært udtrykt "kører i ring". Ostinater forbindes ofte med rytmisk musik, men er også grundlag for mange klassiske kompositioner.

I blues vil der indenfor de obligatoriske tolv takter ofte forekomme et gentagelsesmønster, som bygger på ostinater. Guitar, piano, bas og trommer, samt evt. mundharmonika danner tilsammen et mønster, hver af én takts varighed. Mange elementære guitar – riffs er ligeledes gentagelser, der forbliver inden for et fastlagt mønster, dvs. ostinater.

Gentagelsesmønstrene i Johann Sebastian Bachs fugaer er fastlagte stemmer, ofte opbygget som ostinater. Maurice Ravels Bolero ligeledes. I rockmusikken betegnes et ostinat, der udføres af et enkelt instrument, ofte som et riff.

Musik
Metope

Metope (af gr. meta, 'mellem' og ope, 'åbning for en bjælkeende') er en del af den doriske frise, som udfylder rummet mellem triglyfferne. Metopen består af en firkantet blok, som kan være mere eller mindre dekoreret med skulpturer, ornamenter eller relieffer. De mest berømte eksempler er de 92 metoper på frisen i Parthenon, som viser kampen mellem kentaurer og lapither.

Se også 
 Triglyf
 Frise
 Dorisk orden

Bygningsdele
Søjler og entablement
Antikkens græske arkitektur
Triglyf

Triglyf (af gr., tri = tre, glyf = sten) er en del af den doriske frise i græsk arkitektur. Triglyfen består af en fremstikkende firkantet blok med tre lodrette riller, og sammen med metopen veksler de og udgør tilsammen frisen på entablementet over søjlerne.

Man mener, at triglyffen er en repræsentation i sten af bjælkeender fra de gamle tømrede templer, som er beskrevet af Vitruvius og andre klassiske- og renæssanceforfattere. Græsk arkitektur (og senere romersk arkitektur) beholdt dette træk, sammen med andre karakteristiske træk fra ældre træarkitektur, som en æresbevisning til arkitekturens oprindelse og dens rolle i menneskets historie. Den mest berømte doriske frise med triglyffer og metoper findes på Parthenontemplet i Athen, hvor motivet på metoperne viser kampen mellem kentaurer og lapither. 

På renæssancens bygninger og interiører er friseudsmykningen også ofte anvendt.

Se også 
 Metope
 Frise
 Dorisk orden

Bygningsdele
Antikkens græske arkitektur
Søjler og entablement
Abacus (arkitektur)

Abacus (lat., af gr., abax = plade, eller fr., abaque, tailloir, flertal abaci) er inden for antik græsk arkitektur en flad, dækplade af sten placeret oven på et kapitæl, det vil sige øverst på en søjle, som bærer en arkitrav, bue eller overligger.

Bygningsdele
Antikkens græske arkitektur
Søjler og entablement
Henry Porras

Henry Porras (født 13. januar 1971 i San José i Costa Rica) er en costaricansk professionel supermellemvægtsbokser. Han har en rekord på 35-8-1. Han debuterede i sin hjemby i 1998 mod Jose Venegas. Han har gennem sin karriere kæmpet mod kendte boksere som Jürgen Brähmer, Edison Miranda, Danilo Häußler, Carl Froch og Mikkel Kessler, men tabte mod dem alle.

Boksere fra Costa Rica
Baluster

Balustrade (fr.) er et rækværk ved trapper, terrasser eller altaner, bestående af en håndliste, der hviler på småsøjler (baluster, flertal balustre) mellem stærke hjørnepiller. Balustrene, som oprindeligt kun var miniaturesøjler, har efterhånden fået mange slags former: runde eller firkantede, drejede eller stærkt profilerede, retlinjede eller svungne. I middelalderen var brystværnet ofte lavet af udskåret træ eller af rigt formet og gennembrudt jern eller bronze.

Balustrade anvendes tillige i bygningskunsten som en gennembrudt attika til afslutning på en hovedgesims.

Bygningsdele
Områdesikring
Attika

Attika eller attica har flere betydninger:

 Attika (halvø) – en halvø i Grækenland
 Attika (periferi) – eller region; en forvaltningsenhed i Grækenland
 Attika (bygningsdel) – en bygningsdel over en bygnings hovedgesims
 Attika (forlag) - dansk forlag
 Attica Correctional Facility – et fængsel i New York
 Attisk (dialekt) - attikernes dialekt af oldgræsk.

Steder i Canada:
 Attica, Saskatchewan

Steder i USA:
 Attica, Indiana
 Attica, Kansas
 Attica Township, Michigan
 Attica (Town, New York)
 Attica (Village, New York)
 Attica, Ohio